නැගෙනහිර පළාතේ සංචාරක කර්මාන්තය ප්‍රවර්ධනය උදෙසා මඩකලපුව , පාසිකුඩා වෙරළට මුහුණලා පළාත් ග්‍රාමීය කර්මාන්ත දෙපාර්තමේන්තුව මගින් ඉදිකළ පේෂකර්ම හා කුඩා කර්මාන්ත අලෙවි සල හා සංචාරක නිවාසය පළාත් කෘෂිකර්ම, ග්‍රාමීය කර්මාන්ත ඇමැති හාපීස් නසීර් අහමඩ් මහතා අතින් විවෘත විය.නැගෙනහිර පළාත් සභා මුල්‍ය අරමුදලින් මේ සඳහා රුපියල් මිලියන අටක් වැය කළ බව පළාත් ග්‍රාමීය කර්මාන්ත අධ්‍යක්ෂ ලක්ෂ්මේන්ද්‍ර දමයන්ත් කුමාර තෙන්නකෝන් මහතා පැවසීය.විවෘත කළ නව අලෙවි සල සමඟ මේ වන විට පළාතේ අලෙවි සල් අටක් විවෘත කර ඇති බවකී ග්‍රාමීය කර්මාන්ත අධ්‍යක්ෂවරයා මෙයින් පළාතේ පේෂකර්ම හා කුඩා කර්මාන්ත නිෂ්පාදන දෙස් විදෙස් සංචාරකයන්ට අලෙවි කිරීම මෙහි අරමුණ බවද කීය.